Diumenge continua el Cicle de Cinema Contemporani Europeu amb la projecció de ‘La habitación de Fermat’
25 de març 2021

El Centre Cultural Mario Monreal oferirà una nova projecció diumenge que ve, 28 de març, a les 19 hores, emmarcada en el cicle que la delegació de Cultura ha dedicat al Cinema Contemporani Europeu i que forma part de la programació d’hivern. Es tracta de la pel·lícula _La habitación de Fermat_, amb entrada gratuïta, aforament limitat i apta per a tots els públics, i tindrà una duració total de 87 minuts. 

  

_La habitación de Fermat_ (2007) és una producció espanyola dirigida per Luis Piedrahita i per Rodrigo Sopeña, que tracta de quatre matemàtics, que no es coneixen entre sí i que són convidats per un misteriós amfitrió amb el pretext de resoldre un gran enigma. Prompte descobrixen que es troben en una sala que comença a minvar i que corren el risc de morir esclafats entre les seues parets. Llavors hauran d'esbrinar quina relació hi ha entre ells i per què algú vol assassinar-los. Esta pel·lícula compta amb les actuacions d'actors com Alejo Sauras, Elena Ballesteros, Santi Millán, Lluís Homar o Federico Luppi, entre d’altres. 

  

Gràcies a este cicle, hem tingut una immillorable oportunitat d’acostar-nos a projeccions europees, finançades amb pressupostos humils i allunyades d’eixa estètica pròpia del cinema americà, pròpia de les grans corporacions de Hollywood. Estes produccions tenen el seu origen a Alemanya, Regne Unit, Itàlia i Espanya.  

  

Durant tot la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

  

![](/media/ibolopub/c_fermat2.jpg)  
  

*   [](http://www.facebook.com/sharer.php?u=https://aytosagunto.es/va/actualitat/diumenge-continua-el-cicle-de-cinema-contemporani-europeu-amb-la-projeccio-de-la-habitacion-de-fermat/ "Facebook")
*   [](http://twitter.com/share?url=https://aytosagunto.es/va/actualitat/diumenge-continua-el-cicle-de-cinema-contemporani-europeu-amb-la-projeccio-de-la-habitacion-de-fermat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/diumenge-continua-el-cicle-de-cinema-contemporani-europeu-amb-la-projeccio-de-la-habitacion-de-fermat/ "Linked In")
*   [](mailto:?body=https://aytosagunto.es/va/actualitat/diumenge-continua-el-cicle-de-cinema-contemporani-europeu-amb-la-projeccio-de-la-habitacion-de-fermat/)